
Swala  ya  jamaa 


Hukumu  ya  Swala  ya 
jamaa 

Sheria  imeamrisha  Swala  ya  jamaa  kwa 
wanaume  wanaoweza  na  imemuonya 
mwenye  kuiwacha.  N  a  Mtume  *§§  alidhamiria 
kuwachoma  wale  wasioihudhuria.  Alafu 
Mtume  *§§  hakumruhusu  kipofu  kuacha 
jamaa,  na  dalili  ya  hilo  ni:  ya 

1.  Neno  lake  Mwenyezi  Mungu 

Aliyetukuka  kuhusu  Swala  ya  Hofu: 
{Na  ukiwa  na  wao  na  ukawasimamishia 
Swala,  basi  na  lisimame  jopo  miongoni 
mwao..}  (4:  102).  Mwenyezi  Mungu 
Aliyetukuka  hapa  Ameamrisha 

kusimamisha  jamaa  katika  hali  ya  hofu 
ya  kivita  na  safari,  basi  katika  hali  ya 
amani  na  ukazi  ni  aula  zaidi. 

2.  Hadithi  iliyopokewa  na  Abu  Hurarah 
4®  kwamba  Mtume  *§§  alisema:  (Swala 
nzito  zaidi  kwa  wanafiki  ni  S  wala  ya  Isha 
na  Swala  ya  Alfajiri.  Na  lau  wao  walijua 
Yaliyomo  kwenye  Swala  mbili  hizo, 
wangaliziendea  japo  kwa  kujikokota(1). 
Na  mimi  nilidhamiria  kutoa  amri  Swala 
kukimiwa,  kisha  nimuamrishe  mtu 
awaswalishe  watu,  kisha  nitoke  na  watu 
wakiwa  na  matita  ya  kuni  niwaendee 
wale  watu  wasiohudhuria  Swala 
niwachomee  nyumba  zao  kwa  moto)(2). 
Na  Mtume  j§§  hadhamirii  kuwachoma 
wale  wasiohudhuria  jamaa  isipokuwa 
hiyo  jamaa  ni  wajibu.  Pia  hawasifiwi 
wale  wanaoacha  kuhudhuria  kwa 
unafiki,  isipokuwa  ni  kwa  uajibu  wake. 


(1)  Habwan:  kujikokota  kwa  kitako. 

(2)  Imepokewa  na  Bukhari  na  Muslim. 


Yaliy  omo 

Hukumu  ya  Swala  ya  jamaa 


Hekima  ya  Swala  ya  jamaa  na  ubora 
wake. 


Ndugu  kujuana 
Kujiepusha  mja  na  unafiki 


Kukusanyikana  Waislamu 


Kudhihirisha  ibada  za  Dini 


Kuziunganisha  pamoja  nyoyo  za 
Waislamu 


Kuwakasirisha  maaduii  wa  Waislamu 


Kufutiwa  dhambi 


Swala  ya  jamaa  nibora  kuliko  swala  ya 
mwenye  kuswali  pekeyake 

(1)  Imepokewa  na  Muslim. 

(2)  Imepokewa  na  Muslim. 


3.  Hadithii  ya  kipofu  aliyemtaka  ruhusa  Mtume 
■|j§  aswali  nyumbani  kwake  -  na  hana  mtu  wa 
kumuongoza  njia-,  na  Mtume  j|§  akamwambia: 
(Je  unasikia  mwito  wa  Swala?)  Akasema: 
”Ndio”.  Akasema:  (Basi  itikia)(1). 

4.  Hadithi  iliyothubutu  kutoka  kwa  Ibnu  Mas’ud 
4®  kwamba  yeye  alisema:  (Mwenye  kufurahika 
kukutana  na  Mwenyezi  Mungu  Kesho  hali  ya 
kuwa  ni  Muislamu,  basi  ajilazimishe  na  hizi 
Swala.  Kwani  zitatangwazwa.  Kwa  hakika 
Mwenyezi  Mungu  Amemfaradhia  Nabii  wenu 
■|j§  nyendo  za  uongofu,  na  hakika  hizi  Swala 
ni  miongoni  mwa  nyendo  za  uongofu.  Na 
lau  nyinyi  mkiswali  kwenye  nyumba  zenu 
kama  anavyoswali  nyumbani  kwake  huyu 
asiyehudhuria  mgaliacha  mwendo  wa  Nabii 
wenu,  na  lau  mnaacha  mwendo  wa  Nabii 
wenu  mgalipotea.  Na  hakuna  mtu  yoyote 
anayejitwahirisha  vizuri  Kisha  akaukusudia 
msikiti  mmoja  kati  ya  hii  misikiti  isipokuwa 
Mwenyezi  Mungu  Atamuandikia,  kwa  kila 
hatua  anayoipiga,  jema  moja,  Anampandisha 
daraja  moja  na  Anampomoshea  dhambi  moja. 
Hakika  niliona  vile  tulivyokuwa  hakuna 
anayeacha  kuihudhuria  jamaa  isipokuwa 
mnafiki  anayejulikana  unafiki  wake.  Na 
alikuwa  mtu  akiletwa  na  huku  ameshikiliwa 
baina  ya  watu  wawili-  yaani  akijishikiliza  na 
wao-  mpaka  akasimamishwa  kwenye  safii) (2). 


Fiqhi  ya  ibada  yenye  picha  zilizochorwa 

Hekima  ya  Swala  ya 
jamaa  na  Fadhla  zake 

1.  Kujuana  kwa  ndugu  na  wanaopendana  kwa 
ajili  ya  Mwenyezi  Mungu  wao  kwa  wao  na 
kutilia  nguvu  ushikano  wa  mapenzi  baina  yao, 
mambo  ambayo  imani  haiwi  isipokuwa  kwa 
hayo.  Kwani  hakuna  njia  ya  Imani  wala  ya 
Peponi  isipokuwa  kwa  kupendana  kwa  ajili  ya 
Mwenyezi  Mungu  Aliyetukuka. 

2.  Kuepukana  mja  na  unafiki  na  Moto  kwa 
aliyewahi  takbiri  ya  kufungia  Swala  siku 
arubaini  mfululizo,  kwa  hadithi  aliyoipokea 
Anas  kutoka  kwa  Mtume  *§§:  (Mwenye  kuswali 
kwa  ajili  ya  Mwenyezi  Mungu  siku  arubaini 
kwa  jamaa,  akawa  anawahi  takbiri  ya  kwanza, 
ataandikiwa  kuwa  mbali  na  Moto  na  kuwa 
mbali  na  unafiki)(1). 

3.  Kukusanyika  waislamu  walio  huku  na  kule  na 
kuzizoweza  nyoyo  zao  kheri  na  utengefu. 

4.  Kushikamana  Waislamu  na  kusaidiana  kwao 
baina  yao. 

5.  Kudhihirisha  ibada  za  Dini  na  nguvu  yake. 

6.  Kuziunganisha  nyoyo  za  Waislamu,  kwa 
kumfanya  mweupe  na  mweusi,  Mwarabu  na 
asiyekuwa  Mwarabu,  mkuu  na  mdogo,  tajiri 
na  masikini,  wote  wakawa  pamoja  ndani  ya 
msikiti  mmoja,  nyuma  ya  imamu  mmoja  na 
katika  wakati  mmoja,  wote  wanaekelea  kibla 
kimoja  na  muelekeo  mmoja. 

7.  kuwatia  hasira  maadui  wa  Mwenyezi  Mungu. 
Kwa  kuwa  Waislamu  bado  wana  nguvu 
iwapo  wataendelea  kutunza  utekelezaji  Swala 
misikitini. 

8.  Kufutiwa  dhambi  na  kupandishwa  daraja. 
Imepokewa  na  Abu  Huraira  4®  kwamba 
Mtume  wa  Mwenyezi  Mungu  «§§  alisema:  (Je 
si  niwajulishe  kitu  kinacho  sababisha  kufutiwa 
dhambi  na  Mwenyezi  Mungu  na  kupandishwa 
daraja?  Wakasema:  “Kwani?  Tujulishe  ewe 

(1)  Imepokewa  na  Tirmidhi. 

Mtume  wa  Mwenyezi  Mungu”  Akasema:  “Nikueneza  maji  ya  kutawadhia  kwenye  viungo,  na  kuwa 
na  hatua  nyingi  za  kwenda  msikitini,  na  kungoja  Swala  baada  ya  Swala.  Kwani  huko  ndiko  kujitolea 
katika  kusimamisha  Dini)(1). 

9.  Swala  ya  jamaa  ni  bora  kuliko  Swala  ya  mwenye  kuswali  peke  yake  kwa  daraja  ishirini  na  saba.  Ibnu 
‘Umar  4®  amepokewa  kwamba  Mtume  wa  Mwenyezi  Mungu  #§  alisema:  (Swala  ya  jamaa  ni  bora 
kuliko  Swala  ya  mwenye  kuswali  peke  yake  kwa  daraja  ishirini  na  saba)(2) 


(1)  Imepokewa  na  Muslim. 

(2)  Imepokewa  na  Bukhari. 

